NaiveNeuron/SloPal huggingface dataset:
Štefunko, Ivan, poslanec NR SR (2023-12-08):
Dobrý deň, vážené dámy, vážení páni, ďakujem veľmi pekne za slovo. Ja by som chcel reagovať na pána poslanca Viskupiča. A, po prvé, dane sú stále schvaľované jednohlasne v Európskej únii, to znamená, že toto nehrozí, veci, čo ste povedali. Druhá vec, bol to globálny konsenzus na úrovni G7, to znamená, že Európska únia nebola jediná v tomto, v tomto kroku. A myslím si, že tá sadzba je taká nízka, že vlastne v skutočnosti nie je nejaká veľká hrozba, že by nastupovala alebo by sa mohla zvýšiť na 20 – 30 %. Takže v tomto by som nestrašil. Ja viem, že ste to, na to len upozornili, aby to bolo preventívne,. Ale zároveň si myslím, že, v tomto návrhu mne chýba, a to som čakal, že sa spýtate, že koľko my očakávame, že budeme mať príjem z tejto, z tejto implementácie. A to som nezachytil ani teda v materiáli, možno som ho zle čítal, to by som chcel, keby sme sa dozvedeli. Ďakujem.
M. Číž, podpredseda NR SR: (2009-02-03):
Teraz poprosím o spravodajskú správu pána poslanca Jasaňa z výboru pre obranu a bezpečnosť. Máte slovo, pán spravodajca.
Susko, Boris, poslanec NR SR (2013-02-05):
Vážený pán predseda, v rozprave nevystúpil žiaden poslanec, nebol podaný žiaden procedurálny návrh, preto prosím, aby ste dali hlasovať o tom, že Národná rada Slovenskej republiky podľa § 73 ods. 3 písm. c) zákona o rokovacom poriadku prerokuje predložený vládny návrh zákona v druhom čítaní.
M. Číž, podpredseda NR SR: (2008-02-14):
(Hlasovanie.) Prítomných 131 poslancov, za návrh 85 poslancov, proti 13 poslancov, zdržalo sa 32 poslancov, nehlasoval 1 poslanec. Konštatujem, že tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či chce niekto podať návrhy v zmysle § 85 zákona o rokovacom poriadku. Pokiaľ nie, vyhlasujem rozpravu za skončenú. Pán spravodajca.
T. Cabaj, podpredseda NR SR: (2010-03-03):
Dávam slovo spoločnému spravodajcovi pánu poslancovi Miroslavovi Kotianovi, ktorého určil gestorský výbor, výbor pre hospodársku politiku, aby nás informoval o výsledku rokovania výborov o tomto návrhu zákona a zároveň aby aj predložil stanovisko tohto výboru k jednotlivým návrhom, ktoré predložili výbory.
Blanár, Juraj, podpredseda NR SR (2021-05-05):
Posledná faktická poznámka na vystúpenia pána predsedu Suska, pán poslanec Marek Kotleba.
V. Švidroň, poslanec: (2009-12-09):
Zmiešali ste aj iné body programu, ktoré budú prerokovávané neskôr. Tam, myslím, ste spomínali tie emisné kvóty a tak ďalej. Ono čas ukáže, že aj tam ste sa zmýlili. Ďakujem za slovo.
P. Hrušovský, podpredseda NR SR: (2001-12-06):
Ľ. Harach, minister hospodárstva SR: Pán poslanec, ten základný problém treba skutočne vidieť v tom, že problém, ktorý sa sleduje, je problém zneužitia ekonomickej sily a ekonomického postavenia na trhu. Máme zo zákona inštitúcie, inštitúty, ktoré toto sledujú, tým je Protimonopolný úrad, ktorý musí dbať o korektné pravidlá hospodárskej súťaže a dozorné a kontrolné orgány ministerstva hospodárstva, ktorou je Obchodná inšpekcia ministerstva pôdohospodárstva, kde sa takisto teraz pripravuje istá koncentrácia vlastne, ale pripravuje sa nový orgán trhového dozoru aj v oblasti potravinárskej kontroly. Myslím si, že sú všetky prostriedky na to, aby vykonávajúci kontrolu v súlade so zákonom, a tam sú aj nové zákony pripravované, ten zákon o chvíľočku dostanete do parlamentu, aby sa zabezpečila eliminácia nekalých praktík zneužívania ekonomickej sily silného postavenia. Pokiaľ by k tomu došlo a malo by to charakter, ktorý by si vyžadoval vypracovanie nového zákona, ministerstvo hospodárstva v spolupráci s ostatnými rezortmi podľa kompetencie je pripravené, samozrejme, takýto zákon vypracovať a predložiť. Ďakujem, skončil som.
Hrušovský, Pavol, podpredseda NR SR (2010-12-01):
S faktickými poznámkami na vystúpenie pána poslanca Kaníka traja páni poslanci. Pán poslanec Brocka.
Hrnčiar, Andrej, podpredseda NR SR (2018-05-24):
Pán poslanec Matovič.
Mihál, Jozef, poslanec NR SR (2013-09-03):
Ja s vami, pán kolega, na jednej strane súhlasím, na druhej strane nemôžem súhlasiť, pretože len si zoberte, len si zoberte to, že urobíte v tom elektronickom výkaze, áno, elektronický výkaz, jasné. To som práve hovoril. Urobí vám to softvér. Čiže na prvý pohľad to nie je nejaká veľká záťaž pre samotného podnikateľa alebo pre tú účtovníčku, ktorá teda párkrát stisne niečo na klávesnici, ak je ten softvér naozaj dobrý, tak jej to vyhodí. Problém je ten, že tam vstupuje do hry ľudský faktor pri nahadzovaní tých údajov, pri tom kolobehu tých faktúr. Jednoducho to sa stane, ako možno 5, možno 10 % tých dokladov, skrátka, príde neskôr alebo je tam nejaká chyba, je tam niečo nezrozumiteľné. Je bežná prax, že ľudia podávajú opravné výkazy. Pokiaľ je to ten sumarizačný opravný výkaz, tak tam to až taký stres pre tie firmy nie je. Ale teraz, keď ten opravný výkaz, opravný kontrolný výkaz budú musieť napríklad podať preto, lebo tam bude o jednu faktúru na viac alebo na menej, alebo nejaká zlá suma, tak to bude obrovský stres a stres aj pre aparát na finančnej správe, pretože sa budú zapodievať, s prepáčením, hlúposťami a nepôjdu naozaj po tých veľkých rybách. Pán kolega Simon, no, ja som nechcel povedať to, čo si povedal ty, aby ma tu náhodou niekto neobvinil, že tu navádzam na daňové úniky, pretože ako teda je všeobecne známe, že tie karuselové obchody sa v zásade nerobia medzi ix slovenskými firmami, ale je to reťazec, ktorý vyjde mimo územie Slovenskej republiky a tam sa to skutočne ťažko kontroluje. A tam tento kontrolný výkaz je absolútne neúčinný, pretože to jednoducho bude fungovať len v rámci slovenských dvoch subjektov. Keď tie dva vagóniky na tom, v tom vláčiku je slovenská firma A, slovenská firma B, ale keď sa tam zapojí maďarská firma C, tak sme skončili s celou hrou na kontrolný výkaz. Takže toľko.
I. Andruskó, poslanec: (2009-02-03):
Áno, ako to povedal predtým pán poslanec Slabý, ovládanie štátneho jazyka je v záujme každého občana. Som za to, aby Maďari žijúci na Slovensku sa naučili slovenčinu a v prípade potreby ju používali. Ale k tomu nevedie cesta ponižovania, arogancie, ktorú v súčasnosti preferuje ministerstvo školstva. Ako riaditeľ strednej školy vždy som bol za to, aby som pestoval kladný vzťah žiakov ku kultúrnym hodnotám a tradíciám slovenského národa, aby som rozvíjal jazykové a komunikatívne schopnosti žiakov. A dovoľte mi ešte na záver niekoľko otázok. Ak budú geografické názvy v inom ako v slovenskom jazyku v učebniciach zakázané, budú tie názvy zakázané aj v triedach na vyučovacích hodinách? Môže ich napísať učiteľ pre žiakov na tabuľu? Príklad uvediem, som z Komárna, po maďarsky Komárom, môžem to povedať na hodine, že Komárno, to je po maďarsky Komárom? Keď áno, tak prečo to nemôžem napísať do učebníc? Môže ich učiteľ používať pri slovnom výklade? Alebo sa zakáže aj takéto používanie geografických názvov a učitelia ich budú musieť svojim žiakom sprostredkovať na chodbe školy počas prestávok? Komu to prispeje, kto bude mať z toho radosť? V odpovedi na túto otázku som vám už hovoril pri predchádzajúcej rozprave. Dôvody vzniknutej situácie sú skryté hlboko v dušiach jednotlivcov. Ak sú Komenského princípy pedagogiky na Slovensku protiústavné, ak sú Ceauşescuove myšlienky chválitebné, potom tu existuje vážna kríza ľudských charakterov. Hovorím to s maximálnou úctou voči príslušníkom slovenského národa, ktorým používanie iného jazyka žiakmi národnostných škôl neprekáža, lebo ľudí nerozdeľujeme podľa národností, ale podľa vedomostí a charakterových vlastností. Tiež využijem túto príležitosť, aby som za svoj jasný postoj ešte raz poďakoval aj tej časti slovenskej inteligencie, ktorá v rámci kampane... (Ruch v sále. Prerušenie vystúpenia predsedajúcim.)
Blanár, Juraj, podpredseda NR SR (2021-03-31):
Páni poslanci, poprosím ešte pokoj.
R. Kaliňák, podpredseda vlády a minister vnútra SR: (2007-10-18):
Myslím si, že všetky otázky II. svetovej vojny sú uzavreté. Všetky otázky prešli naozaj historickým vývojom posledných 60 rokov a niečo navyše. Je teda dôležité, aby sme začali znovu stavať mierne poznačené nedôverou, alebo nie najväčšou istotou vzťahy, ktoré, myslím si, že majú a musia byť dobré už len preto, že sme susedia a čo je tiež stopercentne isté, susedia na dlhý čas dopredu budeme. Z môjho pohľadu je teda nevyhnutné, aby sme opäť otvorili priestor na spoločnú diskusiu ohľadne budúcnosti, ohľadne spolupráce, ohľadne otázok, ktoré naozaj trápia nás všetkých. Ja som presvedčený, že každý, kto sa opýta ktoréhokoľvek občana, ktorý žije na Slovensku v ktoromkoľvek území, či severnom, južnom, východnom alebo západnom, nepociťuje osobne problémy, že túto otázku chce nevyhnutne riešiť, historicky 60 rokov dozadu začať veci meniť alebo akýmkoľvek iným spôsobom otvárať. Takéto otázky môžu slúžiť iba na to, aby sa naše vzťahy nevyvíjali dobrým spôsobom a nikto z nás nemá chuť na to, aby vzťahy boli rozporné, nevyvážené, aby vzťahy boli, či už poznačené históriou, alebo predovšetkým zmrazené natoľko, že sa nedokážeme na medzinárodnom poli na seba usmievať, čo by ešte nebolo také dôležité, ale nedokážeme spolupracovať. Každý z času na čas môže mať určité problémy aj do budúcnosti. Zažili sme ich my pred rokom, budem hovoriť z vlastnej skúsenosti dotýkajúcej sa Schengenu a v tej chvíli neraz naši kolegovia, nielen západní, ale aj južní, prišli a podali pomocnú ruku na to, aby sme dosiahli spoločný cieľ, ktorý budeme pred záverom roka oslavovať. Takisto vznikol problém aj u našich ďalších susedov a takisto my sme povinní podať pomocnú ruku, aby sme všetci tento cieľ do konca roka stihli. Pre mňa je teda naozaj mimoriadne dôležité, a to chcem zdôrazniť ako odpoveď aj na otázku, ktorá bola nielen vaša, pani poslankyňa, bolo ich ďalších šesť a aj na otázku pána poslanca Čecha, ktorý nebol prítomný, ktorá sa vlastne dotýka tej istej témy. Pre nás je dôležité, aby sa vzťahy vyvíjali dopredu do budúcnosti, aby sme ich neustále nezaťažovali dávno historicky prekonanými udalosťami, ktoré nemajú priamy vplyv na dnešné časy a skôr nám môžu poškodiť, ako polepšiť a môžu ohroziť vlastne atmosféru dôvery, ktorá sa nevytvárala ľahko. Myslím si, že dnes si ju treba vážiť a treba začať opäť odznova, urobiť hrubú čiaru a postaviť na nej naozaj základy dobrej modernej susedskej politiky. Dovoľte, aby som, pani podpredsedníčka, týmto skončil odpoveď.
Glváč, Martin, podpredseda NR SR (2018-10-18):
Ďalší v rozprave vystúpi pán poslanec Jurzyca. Nech sa páči.
Gyimesi, Juraj, poslanec NR SR (2020-09-18):
Áno, pokiaľ sa jedná o Slovenskú televíziu a diskusné relácie v nej, tam to absolútne problém nie je, veď videli sme to aj vo volebnej kampani, myslím, že to bol pán Agócs, ktorý nehovorí slovensky, tak sa mu simultánne tlmočil jeho výstup. V prípade regionálnych televízií, ktoré vysielajú v regionálnom jazyku a diskusie ich kandidátov, ktorí sú, ja vám môžem garantovať, sú všetci príslušníci tej národnostnej menšiny a spolu s moderátorom hovoria po maďarsky, tak týmto mu to musíme umožniť tým, že im odoberieme povinnosť, týmto regionálnym televíziám, titulkovať tieto vyjadrenia a tieto relácie. Ide tu o to. Ďakujem.
Pellegrini, Peter, podpredseda NR SR (2020-05-20):
Ďakujem pekne, pani poslankyňa. Ďalší v rozprave je pán poslanec Kotleba. Nech sa páči, pán poslanec.
Kollár, Boris, predseda NR SR (2021-11-30):
Pán poslanec Mazurek, ja nemôžem mať faktickú poznámku, okrem tých jointov musím s vami súhlasiť a som rád, že nemusím za tento návrh zákona hlasovať. Teraz s ďalšou faktickou vystúpi pán poslanec Taraba.
P. Hrušovský, podpredseda NR SR: (2002-03-20):
(Hlasovanie.) 119 prítomných, 86 za, 14 proti, 16 sa zdržalo, 3 nehlasovali. Návrh sme schválili. Ďalší návrh, pán poslanec. P. Vrždák, poslanec: Budeme hlasovať o bode 67 spoločnej správy s odporúčaním gestorského výboru schváliť ho.
Žiga, Peter, podpredseda NR SR (2023-11-23):
229. Pán poslanec Šimko.
P. Hrušovský, predseda NR SR: (2004-03-04):
Páni poslanci, prerušujem rokovanie o tomto bode programu. Pristúpime k rokovaniu o ďalšom návrhu zákona, ktorým je vládny návrh zákona, ktorým sa mení a dopĺňa zákon č. 315/2001 Z. z. o Hasičskom záchrannom zbore v znení neskorších predpisov , ktorý prerokúvame ako tlač 483. Prosím teraz, aby z poverenia vlády Slovenskej republiky predmetný návrh zákona uviedol a odôvodnil minister vnútra Slovenskej republiky Vladimír Palko. Pán minister, máte slovo.
G. Gál, poslanec: (2010-05-26):
Ďakujem pekne za pozornosť.
M. Číž, podpredseda NR SR: (2009-04-29):
Teraz ako posledný v rozprave vystúpi pán poslanec Minárik.
Hrnčiar, Andrej, podpredseda NR SR (2019-06-25):
Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Burianovi.
Puci, Róbert, poslanec NR SR (2015-06-19):
Ďakujem veľmi pekne. Vážený pán predseda, pán minister, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 10. septembra 2015 a v gestorskom výbore do 11. septembra 2015. Pán predseda, otvorte, prosím, rozpravu.
Paška, Pavol, predseda NR SR (2014-05-29):
(Zaznievanie gongu.) Pekné predpoludnie, dámy a páni, budeme pokračovať hlasovaním o prerokovaných bodoch. Poprosím pána poslanca Bublavého, aby uvádzal v druhom čítaní hlasovanie o vládnom návrhu zákona o podmienkach výkonu volebného práva. Je to tlač 659. (Hlasovanie o vládnom návrhu zákona o podmienkach výkonu volebného práva a o zmene Občianskeho súdneho poriadku , tlač 659.)
Blanár, Juraj, podpredseda NR SR (2020-12-01):
Ďakujem, pán spoločný spravodajca. Otváram rozpravu k tomuto bodu návrhu. Konštatujem, že do rozpravy sa písomne prihlásil ešte pred začatím tohto bodu pán poslanec Viskupič a predseda finančného výboru ako jediný, takže udeľujem mu slovo. Nech sa páči.
Madej, Róbert, poslanec NR SR (2011-10-21):
Pán predseda, to boli všetky pozmeňovacie a doplňujúce návrhy z rozpravy, ako aj zo správy. Môžeme postúpiť zákon do tretieho čítania vzhľadom na to, že sme v skrátenom legislatívnom konaní.
Hlina, Alojz, poslanec NR SR (2014-06-10):
Ďakujem veľmi pekne. Nedá mi, aby som dve poznámky si nedovolil, prvá je taká, že plnokrvný liberál nemôže urobiť niečo, čo nezabezpečuje rovnosť. Tak plnokrvný liberál nepôjde na poslanecké grémium, pokiaľ neni členom poslaneckého grémia s úcty k tým, ktorí tiež nemôžu chodiť, lebo sme nezaradení, my sa vždycky len dozvieme, čo sa deje, a neviem, v čom spočíva tá veľká výnimka, že niektorí z vás môžu chodiť a nie sú členmi poslaneckého grémia. Takže plnokrvný liberál by nešiel z úcty k tým ostatným. A tá druhá moja poznámka; sa hovorí, že Jeruzalem padol vtedy, keď deti prestali chodiť do školy. Ešte dokonca to židovské náboženstvo má, že majetok cirkvi môžu predať v prípade, že potrebujú peniaze na školu, čo je rozdiel oproti iným náboženstvám, ktoré môžu predať svoj majetok iba vtedy, keď je v ohrození samotná cirkev, čiže to je tiež také vcelku zaujímavé a naozaj v tomto nerozporujeme ani sekundu. Len čo povedať, že tu si tak, kolega, objavoval koleso a to koleso je už dávno objavené a treba ísť od objavovania kolesa k reálnym činom. Ja som pred troma rokmi či štyrmi vozil tým deťom do Malaciek ten kontajner, kde sme robili, že aj takáto škôlka je lepšia ako žiadna škôlka a, poviem to aj teraz tak, nech už sa učia, nech sedia na tých vankúšoch od Montessori, lepšie nech sedia na vankúšoch od Montessori, aj keď nerobia nič. Lebo to riziko, ktoré tam hrozí a o ktorom by bolo možno korektné povedať, že sa tieto skupiny stávajú terčom iných lovcov mozgov, ktorí ulovia ten mozog a ovládnu ho všelijakými teóriami jašterov a neviem čoho a tam, tam sa nám pohybujú naozaj v tých komunitách cirkvi, ktoré vykonávajú nie bohumilú činnosť, keď to takto poviem. Takže radšej nech sedia na vankúšoch.
S. Janiš, poslanec: (2007-06-19):
Doplním predrečníka, kolegu Mikloša. Kolegovia z vládnej koalície alebo zo SMER-u, vy necítite tú falošnosť tvrdiť, že zníženie DPH na lieky je pozitívne pre ľudí a nemocnice a zdravotníctvo? Viete, aká je skutočnosť? Ľuďom sa nepomohlo a nemocnice a zdravotníctvo, zlacnili ste im lieky o 9 %, skutočnosť je taká, že finančná potreba na lieky a špeciálny zdravotný materiál stúpa a zdravotníctvo sa zadlžuje pomerne dosť rýchlym tempom. Komu ste pomohli znížením nepriamych daní a znížením DPH? Ľuďom? Nemocniciam? Figu borovú! Štátny rozpočet ste obrali o miliardy a tieto miliardy skončili u dodávateľov liekov a špeciálneho zdravotného materiálu. Toto je sociálna politika à la SMER.
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 112 poslancov, za 112, proti nikto, nezdržal sa nikto, hlasovali všetci. Konštatujem, že Národná rada schválila vládny návrh novely zákona o podpore cestovného ruchu. Pristúpime k hlasovaniu o návrhu na zmeny v zložení výborov a stálej delegácie Národnej rady (tlač 297). V rozprave vystúpil pán poslanec Pročko a predniesol pozmeňujúci návrh, ktorý však nepredložil písomne, a preto o ňom nie je možné hlasovať. Pristúpime teda k hlasovaniu o návrhu na zmeny v zložení výborov a stálej delegácie Národnej rady, ako ho máte v tlači 297. (Hlasovanie o návrhu na zmeny v zložení výborov Národnej rady Slovenskej republiky a stálej delegácie Národnej rady Slovenskej republiky , tlač 297.) Prosím, prezentujme sa a hlasujme. (Hlasovanie.) Prítomných 110 poslancov, za 109, proti nikto, zdržal sa 1, nehlasovalo 0 poslancov. Konštatujem, že sme schválili navrhované uznesenie. Pokračovať budeme v rokovaní o návrhu na vytvorenie skupín priateľstva v rámci Slovenskej skupiny Medziparlamentnej únie a voľbu ich predsedov (tlač 298). O slovo sa teraz hlási pán podpredseda vlády a minister financií.
Hort, Milan, podpredseda NR SR (2010-10-21):
Ďakujem. Pán poslanec, máte doplňujúcu otázku? Ak nie, tak dáme slovo ďalšiemu. Tak skúste. Tak nech sa páči. Skúste naznačiť, že chcete sa ešte niečo spýtať. Môžete hovoriť, máte zapnutý už mikrofón. Nech sa páči.
B. Bugár, podpredseda NR SR: (2005-12-13):
(Hlasovanie.) Prítomných 117, za 3, proti 11, zdržalo sa 100 poslancov, nehlasovali 3. Tieto dva body zo spoločnej správy sme neschválili. Nech sa páči.
Laurenčík, Milan, podpredseda NR SR (2020-12-02):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok verejného hlasovania o návrhu na voľbu členov Rady pre vysielanie a retransmisiu (tlač 339).
Laššáková, Jana, podpredsedníčka NR SR (2015-01-28):
Pán poslanec Hlina, nech sa páči.
Grendel, Gábor, podpredseda NR SR (2023-06-14):
Na vystúpenie pána poslanca Beluského budú reagovať dvaja kolegovia faktickými poznámkami. Ako prvý pán poslanec Marián Viskupič.
M. Číž, podpredseda NR SR: (2008-12-03):
(Hlasovanie.) 131 prítomných, 102 za, 7 proti, 21 sa zdržalo, 1 nehlasoval. Konštatujem, že návrhy pána poslanca Pelegriniho sme schválili.
Bugár, Béla, podpredseda NR SR (2017-04-05):
Ďakujem. Pán poslanec bol posledný, ktorý sa prihlásil ústne do rozpravy, preto vyhlasujem rozpravu za skončenú. Pán navrhovateľ, chcete zaujať stanovisko? Nie. Pani spravodajkyňa? Nie. Ďakujem. Prerušujem rokovanie o tomto bode programu. A budeme pokračovať ďalším bodom, a to prvým čítaním o návrhu poslancov Mariana Kotlebu, Natálie Grausovej, Stanislava Drobného a Jána Moru na vydanie zákona, ktorým sa mení a dopĺňa zákon č. 311/2001 Z. z. Zákonník práce (tlač 467). Dávam slovo poslankyni Natálie Grausovej za navrhovateľov, aby odôvodnila návrh zákona. Nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Natálie Grausovej, Stanislava Drobného a Jána Moru na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 467.)
Laššáková, Jana, podpredsedníčka NR SR (2015-01-30):
Pán poslanec Mičovský, nech sa páči.
Figeľ, Ján, podpredseda NR SR (2015-03-18):
Ďakujem pekne. Otváram všeobecnú rozpravu, do ktorej sa hlási aj pán spravodajca ako prvý a zároveň písomne sa hlási pán Alojz Hlina. Nech sa páči, Martin Fronc, potom Alojz Hlina.
Marcinková, Vladimíra, poslankyňa NR SR (2024-05-03):
Ďakujem pekne za trpezlivosť, pán predsedajúci. Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k členstvu Slovenskej republiky v Európskej únii. V zmysle rozhodnutia predsedu Národnej rady Slovenskej republiky č. 70 podávam správu o výsledku prerokovania uvedeného materiálu vo výbore pre európske záležitosti. Predseda uvedeným rozhodnutím pridelil materiál na prerokovanie výboru pre európske záležitosti s tým, že ako gestorský výbor podá Národnej rade Slovenskej republiky informáciu o výsledku prerokovania. Výbor pre európske záležitosti uvedený materiál prerokoval piateho, na piatej schôdzi 6. decembra 2023. O predmetnom návrhu hlasoval, avšak neprijal žiadne uznesenie, keďže návrh nezískal podporu nadpolovičnej väčšiny prítomných členov výboru. Ako určená spravodajkyňa preto navrhujem, aby Národná rada Slovenskej republiky uznesenie schválila tak, ako je uvedené v predloženej tlači č. 67. Pán predsedajúci, prosím, otvorte rozpravu.
Sulanová, Magdaléna, poslankyňa NR SR (2022-03-23):
V rozprave vystúpil jeden poslanec, nepredložil žiaden návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2012-10-26):
Teraz vystúpi v rozprave pán poslanec Novotný. Nech sa páči.
Laššáková, Jana, podpredsedníčka NR SR (2014-07-10):
Pán poslanec Přidal, nech sa páči.
R. Raši, minister zdravotníctva SR: (2009-04-28):
V zmysle zákona § 26 ods. 2 zákona č. 581 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov má Dozorná rada Úradu pre dohľad nad zdravotnou starostlivosťou päť členov. Sú to predseda, podpredseda a ďalší traja členovia dozornej rady. Podľa § 26 ods. 3 zákona členov dozornej rady volí a odvoláva Národná rada Slovenskej republiky na návrh vlády. Národnou radou Slovenskej republiky boli zvolení do funkcie štyria členovia. V súlade so zákonom predkladám Národnej rade Slovenskej republiky návrh na zostávajúceho člena dozornej rady doktora Imricha Hugyivára. Navrhovaný kandidát spĺňa všetky zákonom stanovené požiadavky na zvolenie za člena dozornej rady. Ďakujem pekne.
Šutaj Eštok, Matúš, poslanec NR SR (2020-07-24):
Ďakujem pekne za slovo. Pán minister, vy ste tu hovorili o obraze, ktorý vytvára pán premiér v zahraničí, tak ja vám ho skúsim zhrnúť prostredníctvom tak obľúbených statusov na sociálnej sieti pána Matoviča. Takže najprv fotka na motorke, potom fotka s belgickými policajtami, potom fotka šošovice, ktorú mal na desiatu, nasleduje fotka kelímku s raňajkami, potom je fotka nočného Bruselu, fotka rannej kávičky, potom je povestná fotka s kastrólom mušlí, ten preklad vo francúzštine radšej tu nebudem spomínať, ako sa ten kastról ozaj volá. Na záver je rozhovor pre nemeckú televíziu, keď sa ho nemecká novinárka pýta: „Wie bitte?“ Pán premiér odpovedá: „U nás sa vraví vy-bi-té baterky.“ Čiže toľko k zahraničnému obrazu Slovenskej republiky. Český Reflex to zhrnul, ja ešte raz zopakujem: „Z novej slovenskej vlády sa stala banda plagiátorských šaškov a klamárov.“ Z vás, drahá vláda. Pán minister, to myslíte ozaj vážne, že za opajcovanú, ukradnutú diplomovku zlodeja, plagiátora a podvodníka magistra Matoviča môže súčasná opozícia? To ozaj? Ozaj išiel mu to napísať Fico alebo Pellegrini, tú diplomovku? Oni to urobili zaňho? A ešte na záver vás poprosím, pán minister, nie ste ani policajt, ani prokurátor, ani sudca, ani kat, tak takéto odvážne tvrdenia, prosím, tie si nechajte pre vašich kolegov. Ďakujem pekne.
Bublavý, Dušan, poslanec NR SR (2016-12-01):
Ďakujem za slovo. Pán kolega Viskupič, chcel som upresniť, k určitému nedorozumeniu, ku ktorému došlo, že si skĺzol do osobných atakov. Ja som ti nemal čo nejakým spôsobom sa zapájať do diskusie, keď som nemal slovo, ale ja som, ty si spomenul, že zrušme všetky voľby, tak ja som povedal, že by si tu nebol ty ani ja. Tak to som na margo toho, nie že by som ja chcel niekoho atakovať. Ale musím teraz vecne spomenúť, že je dokázané, že pri prvom kole volieb ide viac ľudí voliť. A tento zákon, ako som ja ho študoval, čo dali predkladatelia, to je to, že využiť ten potencionál, že chodí viac ľudí voliť, a preto tie jednokolové voľby môžu byť úspešnejšie a ľudia si nájdu čas ísť voliť a mať záujem. A ešte keď sa združia voľby v jeden deň, niekoľko volieb naraz, tak neplytváme ich časom. Tie finančné čiastky, to tu nebudem o tom rozprávať, či sa ušetrí, alebo nie. To je základom toho predloženého návrhu. A myslím si, že v tom prvom kole, ja som to spomínal, že aspoň tie politické strany dajú takého kandidáta, ktorý je zvolený alebo môže byť zvolený alebo správa koalície. Ja si myslím, že slušná koalícia, na dobrom kandidátovi sa dokážu zhodnúť aj strany, alebo na nezávislom podporou. A myslím si, že reforma v samospráve, ktorú si naznačil, no tak to je treba široké spektrum politických strán, aby k takémuto riešeniu si sadli a dali hlavy dokopy. Lebo to si nemôže dovoliť len tak nejaký poslaneckým návrhom alebo len jedna strana. Čiže krížom cez celé politické spektrum. Ďakujem za slovo.
Pellegrini, Peter, predseda NR SR (2024-01-10):
Prerušujem rokovanie Národnej rady, pani poslankyňa, budeme potom pokračovať, keď urobíme určité procedurálne návrhy. Pretože o sedemnástej sme mali hlasovať a keďže tento bod neni dorokovaný, tak musím navrhnúť spôsob jeho hlasovania a potom vám udelím slovo, aby ste mohli plnohodnotne pokračovať v diskusii. A zároveň vás chcem informovať, pani poslankyňa, neviem, či ste zachytili alebo nezachytili, už som to mediálne vyhlásil, teraz hovorím v prestávke, že v piatok mám stretnutie s pánom predsedom Ústavného súdu a budúci týždeň vypíšem okamžite voľbu sudcu Ústavného súdu. Takže nekalkulujem so žiadnou lehotou, ani nič iné, dobre? Zajtra to bude, zajtra to bude vypísané. Vážené panie poslankyne, vážení páni poslanci, keďže sme hlasovaním odsúhlasili procedúru, v ktorej sme dnes o sedemnástej mali vykonať tajnú voľbu členov, alebo teda predsedu Štátnej komisie pre voľby a kontrolu financovania politických strán, dávam procedurálny návrh, aby sme o tomto bode programu hlasovali v tajnej voľbe najbližšie budúci utorok o jedenástej hodine. Je všeobecný súhlas? (Nesúhlasná reakcia pléna.) Ďa... nie je, preto, prosím prezentujme, sa a hlasujme o návrhu, aby sme tajnú voľbu vzhľadom na prebiehajúcu rozpravu vykonali až v utorok o jedenástej hodine. (Hlasovanie.) 73 prítomných, za 73. (Potlesk a piskot.) Národná rada nie je uznášaniaschopná. Vyhlasujem pätnásťminútovú prestávku. (Prestávka.)
Bugár, Béla, podpredseda NR SR (2010-10-15):
Na faktické poznámky, nech sa páči, pán Poliačik, môžte teraz reagovať.
Hrnčiar, Andrej, podpredseda NR SR (2017-10-17):
Vážené panie poslankyne, vážení páni poslanci, otváram piaty rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Martin Beluský, Igor Choma, Elemér Jakab, Igor Matovič, Stanislav Mizík. Na zahraničnej pracovnej ceste je predseda Národnej rady Andrej Danko a poslanci Miroslav Číž a Adriana Pčolinská. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov . Vládny návrh zákona má tlač 699, návrh na jeho pridelenie na prerokovanie výborom je v rozhodnutí č. 725. Prosím ministra životného prostredia Slovenskej republiky Lászlóa Sólymosa, aby vládny návrh zákona uviedol.
D. Lipšic, podpredseda vlády a minister spravodlivosti SR: (2005-10-25):
Ďakujem, pán predsedajúci, toľko stručný úvod.
Vážny, Ľubomír, podpredseda vlády SR pre investície (2014-10-23):
Ďakujem. Vážená pani podpredsedníčka Národnej rady Slovenskej republiky, vážená Národná rada, vážení členovia vlády, dovoľte, aby som z poverenia predsedu vlády a v znení príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú podpredseda vlády a minister vnútra Robert Kaliňák – pracovná cesta mimo Bratislavy, ale nemá položené žiadne otázky. A tiež minister pôdohospodárstva a rozvoja vidieka Ľubomír Jahnátek – tiež pracovná cesta mimo Bratislavy a tiež nemá položené žiadne otázky. Ďakujem.
Kollár, Boris, predseda NR SR (2020-03-20):
Ďakujem pekne. Registrujem osem faktických poznámok. Nech sa páči, pán poslanec Mazurek, máte slovo.
Jurinová, Erika, podpredsedníčka NR SR (2015-05-27):
Vážené panie poslankyne, vážení páni poslanci, pokračujeme v popoludňajšom rokovaní trinásteho dňa 51. schôdze Národnej rady Slovenskej republiky v prerušenom rokovaní o správe a stave vysielania v Slovenskej republike a o činnosti Rady pre vysielanie a retransmisiu, tlač 1477. Pán predseda Rady pre vysielanie a retransmisiu je už na mieste, dobrý deň. Prosím člena výboru pre kultúru a médiá, pána poslanca Pavla Abrhana, aby zaujal takisto svoje miesto. Ďakujem pekne. (Reakcia spravodajcu.) Nech sa páči, takže predneste spravodajskú informáciu. (Pokračovanie v rokovaní o Správe a stave vysielania v Slovenskej republike a o činnosti Rady pre vysielanie a retransmisiu za rok 2014 , tlač 1477.)
Grendel, Gábor, podpredseda NR SR (2022-06-22):
Pán poslanec Mizík.
Kotleba, Marian, poslanec NR SR (2020-12-09):
Vážení poslanci, vážené poslankyne, členovia vlády (reakcie z pléna), premiér Matovič... (Ruch v sále, zaznievanie gongu a prerušenie vystúpenia predsedajúcim.)
Jurinová, Erika, podpredsedníčka NR SR (2014-12-12):
Pán poslanec Kaník s reakciou.
A. Belousovová, podpredsedníčka NR SR: (2008-02-08):
Nech sa páči.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 122, za 121, proti nikto, zdržal sa nikto, nehlasoval 1. Konštatujem, že sme schválili návrh novely zákona č. 305/2005 Z. z. o sociálnoprávnej ochrane detí. Ďalej pokračujeme hlasovaním v druhom čítaní o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení, ktorý prerokúvame v skrátenom legislatívnom konaní tlač 312. Poprosím pani spravodajkyňu Krištúfkovú, aby hlasovanie uvádzala, nech sa páči. (Hlasovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 312.)
Podmanický, Ján, poslanec NR SR (2021-12-14):
Pán predseda, ja som mal procedurálny návrh pred vaším procedurálnym návrhom, tak nemohlo sa, nemohol váš návrh vylučovať môj návrh, keď môj bol pred vaším.
Baláž, Vladimír, poslanec NR SR (2020-11-24):
Ďakujem pekne, pán podpredseda. Vytrhnúť úrad pre dohľad na zdravotnú starostlivosť z celého balíku zdravotníckych zákonov sa nedá jednoducho. To posilnenie úradu pre dohľad musí, samozrejme, ísť ruka v ruke s celou, celým pohľadom na koncepciu tých zákonov, ktoré sú v zdravotníctve. Neni možné dávať extrémne silné kompetencie úradu pre dohľad hlavne v dohľade na zdravotnou starostlivosťou a nemať štandardy v zdravotnej starostlivosti vypracované, nemať základný balík, nemať jasné, jasné personálne a materiálno-technické limity, ktoré, aké majú mať jednotliví zdravotnícki poskytovatelia. Takže vo veľa veciach sa dá súhlasiť, ale úrad pre dohľad by mal byť až tou poslednou, ktorú budeme alebo ktorú budete meniť v budúcnosti. Ďakujem pekne.
Hlina, Alojz, poslanec NR SR (2014-10-30):
Ďakujem pekne. Ďakujem aj za príspevok. Čo treba povedať, skúsim za dve minúty a ak sa mi to nepodarí, tak sa ospravedlňujem. My sme indentifikovali už dávno, rok, rok a pol dozadu, aj spolu s pánom Zajacom, aj proste sme sa venovali tej téme. Niekde vymysleli Facebook, niekde vymysleli iPhone, zarobili, nech majú, v poriadku. U nás sa tiež zamysleli niektorí, lumeni sa zamysleli, že ako sa dá zarobiť, viete, čo im vyšlo? Dôchodcovia, vyšlo im, že dôchodcovia. Nezarobíte toľko, keď pôjdete do Kuvajtu ropu ťažiť, ako keď požičiate 1 000 eur dôchodcovi na Slovensku, vám garantujem. Stačí mu požičať 1 000 euro, nechať ho spadnúť do omeškania, chvíľku počkať, poslať mu upomienku, poslať mu list, poslať mu exekučný titul, o všetkom ho upovedomiť a potom už len stačí pánovi Muňkovi poslať prípis od exekútora Krutého, že treba posielať peniaze. Exekútor, ani ten, kto požičiava, nič neriskuje, lebo to platí Sociálna poisťovňa, nemusia ísť ani za tým dôchodcom. Prosím vás, tak cynický, tak obludný, tak hnusný biznis proste treba vymyslieť. Vymysleli ho, ale to neboli hrubokrkí bez krytia, to boli ľudia, ktorí majú obrovské politické krytie, a o tom tu hovoríme. Nech pán Muňko povie, koľko tisícov exekučných podaní má Krutý v Sociálnej poisťovni na dôchodcov. Proste vy ste našli, niektorí z vás našli, majú politické krytie, sedia vedľa vás, robíte odborné semináre, našli ste zlatú baňu na dôchodcov, rozumiete tomu, na tých biedakov s 300-eurovými dôchodkami, na nich ste našli zlatú baňu. Nerozpakujete sa ani trošku, chutí vám to, ešte mliaskate, predvádzate sa tu v Albrechte, neviem kde, chutí vám to, nemáte s tým morálny rozpor. O tom je to celé a týmto ľuďom, tejto skupine ste ešte dali dotáciu a my sme sa uvolili a povedali, už je moc, to už je moc, a preto ho odvolávame. Nerozumiete tomu?
Ďuriš Nicholsonová, Lucia, podpredsedníčka NR SR (2018-05-25):
Pardon, pani poslankyňa, ja si len chcem overiť. Pán poslanec Mizík, vy by ste vedeli spravodajcovať? Vedel by spravodajcovať aj ten pôvodný bod? Lebo som videla, že ste sa sem ponáhľali sem do rokovacej sály. Takže môžeme sa vrátiť k tomu pôvodne uvedenému. (Reakcia z pléna.) Pani tajomníčka výboru je tu. Pani tajomníčka, je uznesenie výboru, že je pán Mizík poverený tým, aby spravodajcoval tento bod? Pýta sa pán poslanec, že či je k tomu uznesenie o poverení pána Mizíka, že môže spravodajcovať ten predošlý bod, ktorý pôvodne mal spravodajcovať pán Goga. (Reakcie z pléna.) Chcem sa opýtať, či naozaj takýmto spôsobom pristupujeme ku každému. Nie, nepristupujeme. To vám môžem povedať, ja x-krát som viedla schôdzu, nikdy sa takéto obštrukcie nerobili. (Reakcie z pléna.) Nikdy sa takéto obštrukcie nerobili. Takže je všeobecný súhlas s tým, aby pán Mizík mohol spravodajcovať predošlý bod? Je tu aj pani tajomníčka výboru, vidíte, že mu tú spravodajskú informáciu priniesla. Je, alebo nie je? (Súhlasná reakcia pléna.) Ďakujem. Nech sa páči, pán Mizík. Áno, vraciame sa k tomu pôvodnému bodu a návrh zákona, tlač 955.
Danko, Andrej, predseda NR SR (2016-12-08):
Skúsime stihnúť tie faktické ešte podľa priebehu. Pán Kotleba.
Hrnčiar, Andrej, podpredseda NR SR (2017-06-14):
Pani poslankyňa Pfundtner.
Kamenický, Ladislav, poslanec NR SR (2018-11-30):
Ďakujem pekne. Pani poslankyňa, ja som rád za toto vystúpenie, lebo mne je sympatické, keď niekto sa bije za peniaze do kultúry a vždy, keď navštívim nejaké mesto, tak prvé, čo zháňam, to je nejaká galéria, ja som fanúšik výtvarného umenia. A takisto ja sa napríklad, mne veľmi, veľmi ma trápi napríklad situácia v Slovenskej národnej galérii. Ja som rád, že sa konečne našli tie peniaze a neviem, aký bude úplne výsledok. Hej? Ale budem určite jeden z tých prvých, ktorý sa tam pôjdem pozrieť a ja som rád, že nebude zatekať na tie diela a že skutočne sa vytiahnu diela z depozitárov a že budeme si ich môcť pozrieť. Pre mňa je možno skôr dôležité, aby tá galéria mala aj určitý, jak sa povie, nejakú veľkosť a to, aby sme si mohli nejakým spôsobom prezrieť tie diela. Takže ja sa tomuto veľmi teším. Tých peňazí, poviem tak, jak sme sa tu bavili, do každého rezortu, môžme sa tu baviť donekonečna, treba viac. To, čo hovorí pán minister stále, že musíme sa prikrývať len takou perinou, na ktorú máme, ale ja pevne verím, že aj v budúcnosti sa nájde viac peňazí na kultúru a že budeme si môcť teda užiť tieto, tieto pamiatky. Takže hovorím, je mi sympatické to, že, myslím, že ste historička, takže ako som si stihol rýchlo pozrieť na Googli, takže som teda rád, že máme tu takúto kolegyňu, ktorá sa týmto bude viac zaoberať. Ale keď aj to, čo, musím zopakovať to, čo hovoril pán minister, na jednej strane sa tu spomínajú obrovské riziká z úst našich kolegov a hovoria o miliardách, takže budeme aj tie rezervy potrebovať. Ďakujem pekne.
Hrnčiar, Andrej, podpredseda NR SR (2018-11-27):
Štyri faktické poznámky. Nech sa páči, pán poslanec Mazurek.
Švantner, Dušan, poslanec NR SR (2011-06-02):
Ďakujem, pán predseda. Pán poslanec, o mňa ani tak nejde, ale keď pozerám okolo seba, tak vidím, že si tu urazil spústu ľudí, ktorí desiatky rokov robili vo fabrikách, v školách a na rôznych postoch a teraz sa dostali náhodou do parlamentu. A treba si uvedomiť, že títo ľudia zo svojich životných skúseností sa aj chovajú v tom parlamente tak, aby naozaj tejto spoločnosti pomohli. A je naozaj urážlivé o nich hovoriť tak, ako hovoríte. A ja si osobne myslím, že keby bol predseda SaS pri tvorbe kandidátky viacej rozmýšľal a keby bol vedel, čo všetko sa udeje, tak možno by sme dneska tie perly, ktoré počúvame, nemuseli počúvať. Ďakujem.
Faič, Vladimír, poslanec NR SR (2022-03-16):
Ďakujem za slovo, pán podpredseda. Pán poslanec, ja s vami súhlasím a som rád, že držíte tú svoju líniu, keď ste boli ešte členom výboru pre verejnú správu, ešte predtým, ako ste sa stali štátnym tajomníkom, ste v podobnom duchu stavali veci ako isté ciele, ktoré sú najmä vo vzťahu k reforme verejnej správa. Dokonca v tom čase celý výbor pre verejnú správu žil s potrebou uskutočnenia ďalšej etapy reformy verejnej správy. Ale potom, ako sa začali takým čudným spôsobom formovať veci, že kto je vlastne zodpovedný z členov vlády za práce na koncepcii reformy, keď to chvíľu mal jeden podpredseda vlády, potom druhý, potom že to na ministerstve vnútra zostalo. Nuž, ale z toho sú potom také konzekvencie, že vy tu prijímate zákony, ktoré sú proti duchu decentralizácie. Veď si len zoberte veci ohľadne územného plánovania, výstavby, teda novely a vytvorenie nového ústredného orgánu štátnej správy. Vy idete centralizovať a to nie je len v tomto rezorte. Zdravotníctvo si robí svoju územnú, svoje územné usporiadanie, vnútro svoje, spravodlivosť svoje. No, ani vy samy sa v tom už nevyznáte a vo výbore pre verejnú správu už aj tí, ktorých sa to bytostne dotýka, niektorí primátori a starostovia už radšej ani o tom nehovoria, pretože vidia, že to je neprekonateľné. Pokiaľ to nemá premiér v kompetencii, tak z toho nič nebude.
Glváč, Martin, podpredseda NR SR (2017-12-06):
Pán poslanec Suchánek.
Galbavý, Tomáš, poslanec NR SR (2011-02-08):
Áno, budem veľmi krátky a na záver poviem len to, čo cítim, ako vnímam túto rozpravu. Je celkom legitímna. Nehnevám sa na nikoho, ani na Lojza Přidala, ktorý vystúpil z koaličného poslaneckého klubu a vyslovil výhrady proti tomuto návrhu. Je to aj určitým potvrdením našich opozičných kolegov, ktorí hovoria, že sa bojíme a hlasujeme tak, ako nám to prikáže koaličná rada. To je moja prvá poznámka. Druhá poznámka. Čo sa také stalo, milí kolegovia, kolegyne? Doteraz dva platy vo verejnoprávnych médiách boli vo výške šesťnásobku minimálnej mzdy. Nikto z vás sa neozýval. Neozýval sa ani pán poslanec Jarjabek, pán poslanec Maďarič. Nikto to nekritizoval, no veď ten plat nebol ani doteraz malý. V Slovenskej televízii sa robili prehmaty. Slovenská televízia vyrobila miliardový dlh. V konečnom dôsledku všetci obyvatelia tejto krajiny sa na neho budú musieť vyskladať. Čo ste robili vy? Boli ste ticho. Ticho ako voš pod chrastou. Prepáčte mi za tento expresívny výraz, ale to nie je slušné zneužívať túto našu aktivitu na vybíjanie politického kapitálu a prirovnávať to s platmi v spoločnosti s obyčajnými ľuďmi alebo s lekármi, ktorí zachraňujú život. Jedná sa o jeden plat, o jeden plat a dovolím si tvrdiť, že je to aj výška tohto platu a úprava je segmentom cattenaccia, reťaze, obrannej reťaze. Voči tým musí byť generálny riaditeľ vybavený aj týmto faktorom, aby dokázal odolávať vonkajším tlakom. Ja viem, že to spočíva a je to postavené na morálke, a nechcem ani povedať, na jednej strane, že nízky plat automaticky sa stáva premisou, že riaditeľ bude kradnúť. Nie. Je to jeden z faktorov, ktorý je dôležitý na to, aby sme predpokladali, že tento riaditeľ bude zabetónovaný a schopný odolávať vonkajším záujmovým tlakom. To, čo robili vaši nominanti, pán Nižňanský, pán Reha, prepáčte mi, ale toto je neslušné, farizejské, keď dnes porovnávame výšku jedného platu generálneho riaditeľa, ktorý z vás morálne poukázal na našich kolegov poslancov, ktorí tu dnes sedia v parlamente. Ja im nezávidím plat a poberajú dva platy. Máme tu županov, ktorí summa summarum zarobia 200-tisíc korún. To vám neprekáža? A to sú podstatne vyššie náklady na štátny rozpočet, ako je ten jeden náklad generálneho riaditeľa. Som o tom presvedčený, že toto vnímam ako investíciu a zábezpeku, že dostaneme tam kvalitného manažéra, ktorý dokáže spravovať verejné zdroje, naše spoločné peniaze tak, aby sme nemali obavy, aby sme neboli svedkami toho, čo sme tu za uplynulé desaťročia boli. Ďakujem pekne.
Hrnčiar, Andrej, podpredseda NR SR (2016-09-23):
Končím možnosť zahlásiť sa s faktickými poznámkami. Na vystúpenie pána poslanca sú tri faktické poznámky. Pán poslanec Jurzyca.
Šeliga, Juraj, podpredseda NR SR (2021-02-04):
Pán poslanec, chcete sa dopýtať? Tak trojku. (Reakcia z pléna.) Á, už tam ste, výborne, nech sa páči.
Tabák, Romana, poslankyňa NR SR (2021-06-24):
Ďakujem za slovo, pán predsedajúci. Môj osobný názor je, že byť matkou je požehnanie. Muži sa nikdy nemôžu vcítiť do pozície matky. Muži nemajú čo predkladať zákony, čo sa týkajú nás žien, interrupcií. Žena má právo mať možnosť sa rozhodnúť. Nezakazovať, nenútiť, nevnucovať, neobmedzovať nás ženy. Chcela by som sa ospravedlniť za pána Čepčeka a za pánov, ktorí sedia tam dole. To sú páni, ktorí sú z planéty B612.
B. Bugár, podpredseda NR SR: (2004-06-25):
B. Opaterný, poslanec: Ďakujem. Len trvám na tom, aby sa o mojom návrhu hlasovalo.
Grendel, Gábor, poslanec NR SR (2024-06-14):
Ďakujem pekne za slovo, pán podpredseda. Vážené panie poslankyne, vážení páni poslanci, Výbor Národnej rady Slovenskej republiky pre obranu a bezpečnosť predkladá v súlade s § 9 zákona o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov správu výboru o stave použitia informačno-technických prostriedkov za rok 2023, tlač 190. V súlade s § 9 zákona o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo vnútra Slovenskej republiky, Policajný zbor, ministerstvo spravodlivosti, Zbor väzenskej a justičnej stráže a ministerstvo financií, finančná správa, o zaslanie správy o použití informačno-technických prostriedkov za rok 2023. Správu o použití informačno-technických prostriedkov za rok 2023 predložili všetky dotknuté subjekty vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 16. apríla 2024 na 14. schôdzi, prijal k nej uznesenie č. 19, ktorým ju zobral na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou správy. Prosím, pán predsedajúci, aby ste otvorili rozpravu k tomuto materiálu.
D. Gabániová, poslankyňa: (2007-10-23):
Národná rada Slovenskej republiky uznesením č. 499 z 13. septembra  2007 po prerokovaní  vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 363)  v prvom čítaní rozhodla, že podľa § 73 ods. 3 písm. c)  zákona  Národnej  rady  Slovenskej   republiky  č. 350/1996  Z. z. o rokovacom  poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre zdravotníctvo. Gestorský výbor  nedostal žiadne pozmeňujúce a doplňujúce  návrhy poslancov, ktorí nie sú členmi výborov, ktorým bol návrh zákona pridelený podľa § 75 ods. 2 zákona č. 350/1996 Z. z.  Všetky výbory, ktorým bol predmetný návrh zákona pridelený, ho prerokovali v určenej lehote a z uznesení výborov vyšlo 6 doplňujúcich a pozmeňujúcich návrhov, tak ako ich máte uvedené v spoločnej správe. Gestorský výbor na základe stanovísk výborov k vládnemu návrhu zákona, ktorým sa  mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov  odporúča Národnej  rade  Slovenskej  republiky  zákon schváliť s odporúčanými pozmeňujúcimi a doplňujúcimi návrhmi. Po prvé. Súčasne gestorský výbor odporučil hlasovať o bodoch 1 až 6 uvedených v IV. časti tejto spoločnej správy nasledovne. O bodoch 1 až 6 spoločne  s návrhom gestorského výboru  schváliť. Po druhé. Poveril spoločnú spravodajkyňu výborov Darinu Gabániovú predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z. Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 363a) bola schválená uznesením Výboru Národnej rady Slovenskej republiky pre zdravotníctvo, čiže gestorským výborom č. 70  zo 16. októbra 2007. Ďakujem. Pán predsedajúci, môžete otvoriť rozpravu.